Каля дваццаці новых работ прадстаўляе таленавіты малады мастак Дзмітрый Пятроўскі. Большая частка з іх гэта замалёўкі беларускай прыроды, напісаныя на пленэры. Аўтар уважліва ўглядаецца ў краявід, але бачна, што у першую чаргу яго цікавіць багацце колеру. Беларускі краявід на адных карцінах выглядае стрыманым і сур’ёзным, на іншых – расквітае яркімі колерамі.